คือเรามีเสียงในหูมาหลายวันแล้วค่ะ แต่จะได้ยินเฉพาะตอนนอนที่เงียบมากๆ ตอนใช้ชีวิตประจำวันคือไม่ได้ยินเลยค่ะ อยากทราบว่ามันปกติไหมคะ แล้วเราเคยประสาทหูอักเสบแล้วมีเสียงในหูแต่ว่าหาทำการรักษาจนหายแล้ว แต่มันกลับมามีเสียงอีกรอบเลยเริ่มกังวลอะคะ
สวัสดีค่ะ เสียงในหูที่ผิดปกติอาจเกิดจาก-อยู่ในที่ที่เสียงดังเกินไปติดต่อกันนานๆ-หูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว เป็นสาเหตุที่พบได้ค่อนข้างบ่อย โดยเฉพาะในเด็กเล็ก-มีน้ำอุดตันในรูหู จากการว่ายน้ำ อาบน้ำ-การอยู่ในที่ที่ความกดอากาศสูงเช่นขึ้นเครื่องบิน ดำน้ำ-เส้นประสาทหูอักเสบ-ผลข้างเคียงจากยาฆ่าเชื้อบางชนิด-มีเนื้องอกในหูชั้นในโดยหากเคยมีเส้นประสาทหูอักเสบมาก่อน อาจเกิดซ้ำได้เช่นกัน ถ้ามีอาการคล้ายกับครั้งก่อน ควรกลับไปพบแพทย์เพื่อตรวจซ้ำอีกครั้งว่าเป็นโรคเดิมหรือไม่ และหากเป็นซ้ำๆหลายครั้งอาจต้องพบแพทย์เฉพาะทางด้านหูคอจมูกเพื่อหาสาเหตุค่ะการดูแลตัวเองเบื้องต้น ไม่ไปว่ายน้ำ ถ้าต้องไปให้ใช้ที่อุดหู ไม่ใช้น้ำฉีดเข้าหูโดยตรง แต่อาบน้ำได้ปกติ ไม่แคะหู หลีกเลี่ยงสถานที่ที่เสียงดัง ตอนนี้แนะนำว่ายังไม่ควรใช้ยารับประทานหรือยาหยอดหูใดๆโดยไม่ได้ปรึกษาแพทย์ค่ะ เพราะยังไม่ทราบว่าเป็นหูอื้อจากสาเหตุอะไร